**Likumprojekta „****Grozījums Uzņēmumu ienākuma nodokļa likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „**Grozījums Uzņēmumu ienākuma nodokļa** likumā” (turpmāk – Likumprojekts) mērķis ir piemērot **Uzņēmumu ienākuma nodokļa** likuma 12.panta pirmajā daļā noteiktos atvieglojumus arī valsts muzejam – publiskai atvasinātai personai. Likumprojektā iekļautais regulējums stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Kultūrpolitikas pamatnostādnēs 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) rīcības virzienā „Labvēlīgas vides veidošana kultūras mantojuma saglabāšanai un attīstībai, kā arī jaunu vērtību radīšanai” 1.2.uzdevums „Nodrošināt atbalstu kultūras institūciju ilgtspējīgai darbībai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Likumprojekta nepieciešamība***Uzņēmumu ieņēmumu nodokļa likuma 12.pants paredz nodokļa atvieglojumus ziedotājiem – nodokļa maksātājiem, kas ziedo sabiedriskā labuma organizācijai (kurai šāds statuss piešķirts saskaņā ar [Sabiedriskā labuma organizāciju likumu](https://likumi.lv/ta/id/90822-sabiedriska-labuma-organizaciju-likums)), budžeta iestādei vai valsts kapitālsabiedrībai, kura veic Kultūras ministrijas deleģētas valsts kultūras funkcijas.Ievērojot, ka Kultūras ministrija ir izstrādājusi un vienlaikus ar šo Likumprojektu virza likumprojektu „Grozījumi Muzeju likumā”, kurā turpmāk kā vienu no paredzamām muzeju juridiskajām formām paredzot arī atvasinātas publiskas personas statusu, tehniski nepieciešams precizēt arī Uzņēmumu ienākuma nodokļa likumu. Izvērsts pamatojums par atvasinātu publisku personu statusa veidošanu muzeju jomā ir ietverts saistītā Likumprojekta „Grozījumi Muzeju likumā” sākotnējās ietekmes novērtējuma ziņojumā (anotācijā).**Grozījuma būtība:** Likumprojekts paredz piemērot **Uzņēmumu ienākuma nodokļa** likuma 12.pantā paredzētos nodokļa atvieglojumus arī valsts muzejiem – publiskām atvasinātām personām.**Ņemot vērā, ka jau šobrīd ziedotāji muzejiem kā budžeta iestādēm ir tiesīgi saņemt šādus uzņēmumu ienākuma nodokļa atvieglojumus, Likumprojektam nav finansiālās ietekmes**. |
| 3. | Projekta izstrādē iesaistītās institūcijas | Kultūras ministrija, (sīkāku informāciju sk. Likumprojekta sākotnējās ietekmes novērtējuma ziņojuma (anotācijas) VI. sadaļā Sabiedrības līdzdalība un komunikācijas aktivitātes). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts sadaļā par valsts muzeju juridiskās formas maiņu var tieši attiekties uz 14 valsts dibinātiem un uzturētiem muzejiem (no tiem – Kultūras ministrijas padotībā ir 8 muzeji, 6 valsts muzeji atrodas to ministriju administratīvajā pakļautībā, kuru darbības politikas mērķi ir saistīti ar muzeja profilu un misiju).Likumprojekts netieši attiecas uz visu sabiedrību – muzeju sniegto pakalpojumu saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai nodrošinātu Likumprojekta spēkā stāšanos, papildus nepieciešami grozījumi šādos likumos, kas virzāmi vienlaicīgi ar Likumprojektu: 1. likumprojekts „Grozījumi Muzeju likumā” – grozījumi paredz jaunu valsts vai pašvaldības muzeja darbības formu – atvasināta publiska persona;
2. likumprojekts „Grozījumi Kultūras institūciju likumā” – grozījumi 7.pantā kā valsts kultūras institūcijas nosakot arī Ministru kabineta dibinātas atvasinātas publiskas personas.

Abi iepriekšminētie likumprojekti ir izstrādāti un tiek virzīti vienlaikus ar šo Likumprojektu. |
| 2. | Atbildīgā institūcija | Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”, ievietojot tiesību akta projektu Kultūras ministrijas tīmekļvietnē ([www.km.gov.lv](http://www.km.gov.lv) sadaļā „Sabiedrības līdzdalība”). Sabiedrības pārstāvji tiek aicināti līdzdarboties Likumprojekta izstrādē, līdz 2019.gada 11.decembrim rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Likumprojekts tika izstrādāts sadarbībā ar Latvijas Muzeju padomi un Baltijas Muzeoloģijas veicināšanas biedrību. |
| 3. | Sabiedrības līdzdalības rezultāti | Likumprojekta izstrādes procesā notikušas plašas konsultācijas ar muzeju nozari un nozares nevalstiskajām organizācijām, kā arī par priekšlikumiem saņemts atsevišķu pašvaldības muzeju atbalstošs viedoklis. Priekšlikumi atbalstīti Latvijas Muzeju padomes 2019.gada 22.februāra sēdē, kā arī Baltijas Muzeoloģijas veicināšanas biedrības 2019.gada 22.marta rīkotajā diskusijā (pārstāvēti visi valsts muzeji un muzeju nozares NVO organizācijas).Kultūras ministrija 2019.gada 26.novembrī projektu ievietoja savā tīmekļvietnē sadaļā „Sabiedrības līdzdalība”, tādējādi dodot iespēju sabiedrībai līdzdarboties tiesību akta izstrādes procesā. Sabiedrībai ir iespēja līdz 2019.gada 11.decembrim sniegt rakstisku viedokli Kultūras ministrijai par izstrādāto Likumprojektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz jaunu valsts muzeja darbības formu – atvasināta publiska persona. Šāda juridiskās darbības forma netiek noteikta kā obligāta un likumprojektā arī nav paredzēti termiņi reorganizācijai, līdz ar to Likumprojekta virzības brīdī nav prognozējama būtiska ietekme uz pārvaldes funkcijām un institucionālo struktūru. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Ratniece 67330304

Daina.Ratniece@km.gov.lv